Ромочевиця

Ромочевиця (давно: Romocsaháza, Romocsfalva, Romočevice) — село под Мукачовом, 15 км оддалене. Сосѣдны села суть: Фогараш — од сѣвера, Пистрялово — од сѣверо-западу, Макарьово — од западу, Горбок — од юга, Залуж — од выходу. До реформы року 2020 административно припадало Залужанской сельской радѣ, одтогды — Мукачовской городской громадѣ.

 Днешне село и его жительство 
Поштовый индекс — 89675. Телефонный код — 3131. Село занимать площу 0,122 км². Код КОАТУУ — 2122782603. В селѣ жиють 560 люди. 

 История села 
Перва документована упоминка о селѣ датована роком 1599.Sebestyén Zsolt  Перва упоминка за Ромочевську школу — роком 1682. Lehoczky Tivadar. Bereg vármegye monographiája. Ungvár, 1881-1882.  Жолудь на нотарьской печатцѣ з XVIII. вѣка засвѣдчуе, же довкола села были дубровы.
Року 1856 в селѣ жило около 200 людей.Холлош Атилла. Жизнь и труды Ласло Чопея.

Року 1910 в селѣ жив 391 обыватель, з того 350 Русинов, 35 Мадяров, 6 Нѣмцев. Грекокатоликов было 383, израелитов шестеро. A történelmi Magyarország atlasza és adattára 1914.

Уже в серединѣ марца 1919 по пролетарской револуции и выголошѣню Народной републикы  в Ромочевцю зайшло румунске контрреволуцийне войско, якое неодовго вычеряло чехословацке, хоть до Трианонского мирного урегулованя (4. юний 1920) од свого основаня село належало Мадярскому Кралевству. Чехословацкый период 1920—1939 одзначив ся розвитьем народного образованя, газдовства, културных и спортивных организаций. Подля списованя обывательства року 1930 в Ромочевици перебываючых люди было 481, з того 468 Русинов, 4 Евреи, 2 Чехы и Словаци (тоты два народы в списованю не роздѣлены), еден обыватель нерегистрованой народности, шестеро чужоземци. Подля конфессии вшиткы 468 Русинов творили грекокатолицку громаду. В селѣ была 3-классна школа з руськым выуковым языком. Ярослав Достал. Підкарпатська Русь.

Подля Вѣденского арбитражу року 1938 Мукачово назад одышло Угорщинѣ, а Ромочевиця стала ся приграничным чехословацкым селом. 

15. марца 1939 Угорщина зачала военный наступ против новоутвореной на территории Чехословакии Карпатськой Украины, и оборона села мѣстнов жандармериев была зломена 16. марца. Под угорсков владов Ромочевиця обставала по 25. октобер 1944, коли в село зашла Червена Армия. За совѣтской добы село прилучили ку сосѣдному Залужу, а як окрему административну единицю одновили року 1992. Ромочевиця: Історико-етнографічний нарис.

 Вызначны родаци 
Михайло Алмаший (1930–2019) — заслуженый учитель Украины, краезнатель, автор учебников, активиста русинской оброды.
 Василь Дурдинець (1937) — генерал милиции, украинскый политик, дочасный Премьер-министер Украины (1997), Министер Украины в надзвычайных ситуациях и охранѣ од наслѣдков Чернобыльской катастрофы (1999–2002), Амбассадор Украины в Мадярщинѣ и Словении.
 Петро Дурдинець (1930) —академик Лѣсничой академии наук Украины.
 Ласлов Чопей (1856–1934) — педагог, языкознатель, автор первого русько-мадярского словника.

Фотогалерия
Рыбник в Ромочевици (Фото од И.В. Горвата)
Околиця Ромочевицѣ (Фото од И.В. Горвата) 

 Жерела 
 Ярослав Достал. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014. 
 Lehoczky Tivadar. Bereg vármegye monographiája. Ungvár, 1881-1882.

 A történelmi Magyarország atlasza és adattára 1914 
 Ромочевиця: Історико-етнографічний нарис. Михайло Алмашій, Ужгород, 1999. 
 Атилла Холлош. Жизнь и труды Ласло Чопея — Hollós Attila. Csopey László élete és művei. Ниредьхаза 2004 — Nyíregyháza, 2004. 

 Одказы 
 Ярослав Достал. Підкарпатська Русь (Закарпаття періоду Чехословацької республіки: 1919–1938)
 Населені пункти і райони Закарпаття: Історично-географічний довідник

 Референции 


Катеґорія:Села Україны
Катеґорія:Населены пункты Украины
Катеґорія:Населены пункты Закарпатской области